NaiveNeuron/SloPal huggingface dataset:
Bugár, Béla, podpredseda NR SR (2018-06-13):
Ďakujem pekne. Otváram rozpravu. Konštatujem, že do rozpravy som dostal písomnú prihlášku, za klub SaS pani poslankyňa Cigániková, za klub OĽANO pán poslanec Krajčí a okrem toho ešte je prihlásená pani poslankyňa Červeňáková. Takže nech sa páči, pani poslankyňa Cigániková, máte slovo.
Galis, Dušan, poslanec NR SR (2023-03-17):
Ďakujem pekne za slovo. Ja osobne vítam túto iniciatívu a som rád, že konečne sme prišli na to, že deti potrebujú pohyb. Ale ak chceme deti motivovať k väčšiemu pohybu a nejak k väčšej láske k športu, tak si myslím, že potrebujú, aby ich vychovali ľudia, ktorí niečo dokázali v športe, aby sa nestalo to, čo koľko razy ja vidím v niektorých mestách, že učiteľ telocviku stojí na ihrisku v obleku, díva sa na deti a tie sa tam hrajú. Proste bolo by dobré, keby sa zapájali do tých výchovných procesov povedzme bývalí športovci, ktorí niečo dokázali a ktorí sú určite vzorom pre tie deti. Pretože je úplne niečo iné, keď ma bude tenis učiť nejaký športovec, ktorý ho nehrával, alebo Karol, ktorý mi môže ukázať, či robím dobré veci alebo zlé veci. Čiže zapojiť viacej bývalých športovcov a myslím si, že aj médiá by sa mali viacej tomu venovať. Pretože ak porovnáme, koľko máme rôznych politických relácií v televízii a keď porovnávam, koľko máme detských, tak je to neporovnateľné v prospech politiky. Čiže tie deti, si myslím, že určitým spôsobom sú aj znechutené a to, čo sa týka aj tej obezity, no tak, samozrejme, keď nemáte pohyb, tak dneska, najpopulárnejší šport je dneska pre deti telefón. Proste pozerať do telefónov a hľadať veci, ktoré by niekedy ani nemali pozerať. Takže zapojiť jednoznačne športovcov. O to by sa mali zaslúžiť zväzy, zaplatiť ich a určite, som hlboko o tom presvedčený, že tie deti by mali absolútne iný záujem na to, aby chodili športovať. Ďakujem pekne.
Á. Biró, poslankyňa: (2008-05-14):
Uvedený návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené v § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa má uskutočniť prvé čítanie. Predseda Národnej rady Slovenskej republiky posúdil uvedený návrh podľa legislatívnych pravidiel a § 70 ods. 1 zákona o rokovacom poriadku a zaradil ho v súlade s § 72 ods. 2 na rokovanie dnešnej schôdze Národnej rady Slovenskej republiky. Konštatujem, že predmetný návrh zákona spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách, to znamená, že návrh zákona obsahuje paragrafové znenie a dôvodovú správu. Ďalej konštatujem, že zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, so zákonmi a medzinárodnými zmluvami, ktorými je Slovenská republika viazaná. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti návrhu právneho predpisu s právom Európskych spoločenstiev a právom Európskej únie, ako i doložku finančných, ekonomických, environmentálnych vplyvov a vplyvov na zamestnanosť a podnikateľské prostredie. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, podávam návrh, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku Národnej rady Slovenskej republiky na tom, že návrh zákona po rozprave prerokuje v druhom čítaní. Ďalej v súlade s rozhodnutím predsedu Národnej rady č. 622 z 28. apríla 2008 odporúčam, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Zároveň navrhujem lehotu na prerokovanie poslaneckého návrhu zákona v druhom čítaní vo výboroch do 16. júna 2008 a v gestorskom výbore do 17. júna 2008. Skončila som. Ďakujem. Pani podpredsedníčka, prosím, otvorte rozpravu.
Paška, Pavol, predseda NR SR (2014-03-19):
(Hlasovanie.) 138 prítomných, 120 za, 18 sa zdržali. Schválili sme lehoty na prerokovanie a pridelili sme návrh výborom. Pán poslanec Glenda uvedie v prvom čítaní hlasovanie o vládnom návrhu zákona o verejných zbierkach. Je to tlač 896. (Hlasovanie o vládnom návrhu zákona o verejných zbierkach a o zmene a doplnení niektorých zákonov , tlač 896.)
Blaha, Ľuboš, podpredseda NR SR (2023-12-13):
Pán poslanec Michal Sabo.
Paška, Pavol, predseda NR SR (2014-06-26):
Otváram rozpravu. Nemám písomnú prihlášku. Dávam možnosť sa prihlásiť ústne. Končím možnosť sa prihlásiť. Pán poslanec Muránsky.
Suchánek, Alan, poslanec NR SR (2019-10-22):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Lubyová, Martina, ministerka školstva, vedy, výskumu a športu SR (2019-05-16):
Mám tu ešte oveľa viac, tak nestíham. Môžme, hej.
Vaňová, Jarmila, poslankyňa NR SR (2020-03-20):
Sľubujem. (Potlesk.)
Kollár, Boris, predseda NR SR (2021-11-09):
S ďalšou faktickou pán poslanec Beluský. Nech sa páči, pán poslanec.
Ďuriš Nicholsonová, Lucia, podpredsedníčka NR SR (2017-10-12):
Ďakujeme pekne, pán poslanec Jurzyca. Traja páni poslanci sa prihlásili s faktickými poznámkami na vaše vystúpenie. A končím možnosť prihlásiť sa faktickou poznámku. Pani poslankyňa Zemanová, nech sa páči.
Žiga, Peter, podpredseda NR SR (2024-09-10):
(Zaznievanie gongu.) Na základe, vážené panie poslankyne, vážení páni poslanci, budeme pokračovať v programe, ak nemáte záujem sa zúčastňovať, môžte opustiť rokovaciu sálu, aby sme mohli v kľude rokovať. (Ruch v sále.) Prejdeme, na základe rozhodnutia Národnej rady o skrátenom legislatívnom konaní pristúpime k prvému čítaniu... (zaznievanie gongu), pristúpime k prvému čítaniu o vládnom návrhu zákona, ktorým sa mení a dopĺňa zákon č. 73/1998 o štátnej službe príslušníkov Policajného zboru, SIS, Zboru väzenskej a justičnej stráže a Železničnej polície a o zmene a doplnení niektorých zákonov v znení neskorších predpisov. Vládny návrh zákona má tlač 458, návrh na jeho pridelenie na prerokovanie výborom je v rozhodnutí č. 489. Prosím pána ministra vnútra Matúša Šutaja Eštoka, aby vládny návrh zákona uviedol. Nech sa páči, pán minister. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a ktorým sa dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov , tlač 458.)
Lehotský, Tomáš, poslanec NR SR (2020-05-14):
Vážený pán predsedajúci, vážené kolegyne, kolegovia, navrhujem, aby sa o tomto bode hlasovalo o 11.00 hod. v súlade s rokovacím poriadkom.
Blaha, Ľuboš, poslanec NR SR (2014-11-10):
Ďakujem pekne. Pán Kaník, ja som už videl všeličo, ale toto je úplný výsmech, že o klientelizme hovorí pán Kaník, ktorý v roku 2005 musel opustiť ministerský post kvôli klientelizmu, lebo jeho brat dostal, myslím, že štrukturálne fondy využíval na SKI CENTRUM – Banská Štiavnica brat Norbert, 22 mil. korún mal dostať, 22 mil. korún. Pán Kaník, vy ste museli kvôli klientelizmu opustiť ministerský post. Vy dneska chcete čo hovoriť o klientelizme? Vy nemáte žiadne morálne právo! To už naozaj, to sa divím opozícii, že ste tam poslali Kaníka. No Kaník je ten najhorší príklad! (Potlesk.) To, to je učebnicový príklad klientelizmu. A keď tento pán hovorí o liberálnej demokracii a o definíciách? Mimochodom, ja neviem, či je vôbec ekonóm, ale politológ určite nie. A ako definujete liberálnu demokraciu? Ak vylučujete z liberálnej demokracie väčšinový princíp, tak potom liberálnou demokraciou nie je ani Spojené kráľovstvo Veľkej Británie a Severného Írska, ani Spojené štáty americké nie sú vlastne demokraciou podľa vašich predstáv, lebo tam je takisto väčšinový princíp, ďaleko väčšinovejší, než je u nás. Pán kolega, vy to máte úplne popletené. A keď hovoríte o oligarchii. Viete, čo je oligarchia? Oligarchia je vláda bohatých. Kto viac pomohol najbohatším ľuďom na Slovensku, ako práve vaša vláda Mikuláša Dzurindu? Kto viac? (Potlesk.) Rovná daň. Kto viacej ušetril na rovnej dani, ako multimilionári, ako oligarchovia? Kto? Predtým platili cez 30 %, vďaka vašim reformám 19 percent. Kto viac ušetril? Celé milióny ste im pomohli ušetriť. Kto, komu viacej pomohol Zákonník práce, ktorý bol nastavený vďaka vám v prospech veľkopodnikateľov? Komu viacej pomohla deregulácia, ktorú ste zaviedli na finančné špekulácie finančných skupín a oligarchov? Vy ste boli vláda pre oligarchiu, pán Kaník, vaša vláda! Nie nadarmo vám hovorili „sociálny netvor“, pretože vy ste slúžili oligarchom. A posledná vec, keď hovoríte o tých ruských agentoch, mám vám ja hovoriť, že ste agent pravého sektora? Mimochodom váš vzťah ku Kotlebovi by tomu asi veľa napovedal. Ďakujem. (Potlesk.)
Ďuriš, Nicholsonová, Lucia, podpredsedníčka NR SR (2018-10-23):
Pani poslankyňa Cigániková, chcem vás poprosiť, aby ste nevykrikovali.
Suja, Miroslav, poslanec NR SR (2020-11-25):
Ďakujem za slovo, pán predsedajúci. Miňo, ďakujem za vynikajúci prejav a pomenovanie problému. Rád by som vyzval všetkých poslancov, hlavne to kresťanské krídlo, že skúsme podporiť tento zákon, neťahajme do toho politiku ani nejakú zmluvu, ktorá je koaličná, ale voľme normálne srdcom a rozumom.
Laššáková, Jana, podpredsedníčka NR SR (2014-11-09):
Pani poslankyňa Mezenská.
P. Paška, predseda NR SR: (2008-11-25):
(Hlasovanie.) 135 prítomných, 82 za, 21 proti, 32 sa zdržalo. Návrh sme schválili.
P. Paška, predseda NR SR: (2009-04-29):
(Hlasovanie.) 131 prítomných, 130 bolo za, 1 sa zdržal. Tieto body sme schválili.
Droba, Juraj, poslanec NR SR (2012-06-28):
Napriek tomu mi sudkyňa kládla otázky, ktoré pre mňa boli veľmi nekomfortné, a necítil som sa dobre, že som na ne musel odpovedať za prítomnosti ďalších asi ôsmich ľudí, ktorí sa v tej súdnej miestnosti nachádzali. Takže áno, mám to za sebou. A aj to môže byť jeden z dôvodov, prečo si myslím, že tento krok kľudne môžeme odbúrať u dvoch ľudí, ktorí sa dohodli na tom, že sa rozchádzajú. Dalo by sa ešte veľa vecí povedať, ale už nemám veľa času. Takže na tému lásky s vami určite veľmi rád pohovorím. Kľudne si môžeme sadnúť niekde k pivu a hovoriť o tom. Myslím, je o čom hovoriť a téma lásky mi je veľmi blízka. Sedliakov som určite nechcel urážať. Naopak, sú to ľudia, ktorých si vážim. Každý máme nejaký pôvod, väčšina nás, čo vyrastáme na Slovensku, tak asi má v rodine nejakých roľníkov, pár generácií dozadu. Ešte raz, nechceme a nebudeme zvyšovať počet rozvodov, my... (Vystúpenie prerušené časomerom.)
Bugár, Béla, podpredseda NR SR (2011-05-18):
Páni poslanci, ak nebude kľud, preruším rokovanie. Nech sa páči, môžte pokračovať.
Fecko, Martin, poslanec NR SR (2018-05-24):
Ďakujem pekne. Ďakujem, kolegyne a kolegovia, za všetky vaše prístupy, ja nebudem schádzať zo zdravého rozumu nebojte sa, nebudem schádzať zo zdravého rozumu. Pretože môj vstup do politiky, už budem to opakovať päťkrát, bol ten, že som ako štátny zamestnanec na pozemkovom úrade okresnom a krajskom nebol v stave usmerniť legislatívu pri pozemkoch. A všetkých ministrov som zažil, aj Zsolta Simona v jeho najväčšej sláve a sme mu písali litánie celé, všetkým ministrom zaradom, preto povedali, že iď tam, odskúšaj, skúšam už to 8 rokov. Keď hovoríte riešenia? Osem rokov ich tu dávam. Pozrite si moju stránku, ako riešim či neznámych vlastníkov, či farmárov, či všetko možné. Pýtajte sa, kde som bol, kde som nebol. Ja sa neskrývam. A to, či mám chodiť po kanáloch, nech rozhodnú voliči. Lebo idem na samý koniec kandidátky a dávajú krúžky. Poďte všetci vy na samý koniec a ukážte, akú máte podporu u voličstva. A ja sa nebudem báť, už pôjdem štvrtýkrát, keď Boh dá, keď dožijem. Takže nehovorte mi, že išiel som tu z populizmu, lebo to ma doslova, že trošku sa ma to dotýka, pretože ja stále viem ísť aj do riflí, aj do gumákov, aj si vyhrnúť rukávy, aj kosiť, a nedám sa voziť žiadnymi limuzínami. A aký som bol v roku 2010, taký som aj teraz. Takže toľko. A ďakujem za kritiku, pretože dobre mienená kritika by mala človeka zdvihnúť do lepších kvalitatívnych výšok, takže prijímam a budem sa to snažiť realizovať. Ďakujem. (Potlesk.)
Andreánsky, Ladislav, poslanec NR SR (2018-06-19):
Ďakujem. Vážený pán predsedajúci, kolegyne, kolegovia, v rozprave k uvedenému návrhu zákona vystúpil jeden poslanec, ktorý nepodal žiadny pozmeňujúci návrh. Preto pristúpime k hlasovaniu o pozmeňujúcich návrhoch zo spoločnej správy. Budeme hlasovať spoločne o bodoch 1 až 3, odporúčanie gestorského výboru je schváliť.
Hrnčiar, Andrej, podpredseda NR SR (2017-03-23):
Poprosím o kľud v rokovacej sále. Páni poslanci!
Zmajkovičová, Renáta, poslankyňa NR SR (2010-09-07):
Ďakujem za slovo. Pán predseda, mám tri návrhy procedurálne. Mám návrh na doplnenie bodu programu 5. schôdze Národnej rady, a to návrh uznesenia Národnej rady, ktorým zaviaže vládu Slovenskej republiky zverejniť zmluvy verejného obstarávania v pôsobnosti jednotlivých rezortov vlády Slovenskej republiky a nimi riadených organizácií za obdobie od 30. 10. 1998 do 4. 7. 2006. Odôvodnenie: Domnievam sa, že pokiaľ vláda chce zverejňovať predmetné zmluvy verejného obstarávania z obdobia predchádzajúcej vlády, je namieste otázka, do akej hĺbky a časového obdobia sa majú tieto zmluvy zverejňovať. A som toho názoru, že pokiaľ ide o transparentnosť, je potrebné ísť aj do období predchádzajúcich vlád a zverejniť zmluvy z dvoch vlád Mikuláša Dzurindu, pretože členovia vlády súčasnej boli aj členmi vlády predchádzajúcich dvoch vlád. Potom mám ďalší návrh na vyradenie bodu programu, číslo, bod 19 (tlač 67), je to návrh o voľbách do orgánov samosprávy. Je neštandardné, aby v čase konania volieb do samosprávy sa menil volebný zákon, a tento zákon by bol schválený v októbri, čiže to je neštandardné. Žiadam vyradiť tento bod programu a ďalší bod programu č. 36 (tlač 78), návrh na odvolanie troch členov Rozhlasovej rady. K tomuto konanie začal výbor pre nezlučiteľnosť funkcií verejných funkcionárov. Je to opäť, pán predseda, veľmi neštandardné, aby ste zaradili takýto bod programu, a výbor ešte neprijal uznesenie. Ďakujem.
Drábiková, Lucia, poslankyňa NR SR (2021-06-23):
Milí kolegovia, len krátko chcem vystúpiť aj v rozprave, viete, že mi je tá téma blízka. Je o mne jasné, že som konzervatív, konzervatívec a takisto zastávam právo na život. Zaznela tu otázka o porušení zákona. Moja otázka na predkladateľov je, aké budú sankcie, koho chcete potrestať. Viete, páni kolegovia, my si tu opakujeme dokola poznatky z biológie, ale ja si myslím, že iba totálny ignorant alebo totálny nevzdelanec si myslí, že to, čo rastie v lone ženy, je nejaký zhluk. V tomto s vami súhlasím. Hovorí sa častokrát, že nie je to otázka pre mužov. Muži by sa tým nemali zaoberať, ale ja chcem povedať takúto vec. Potraty sú často dôsledkom nezodpovednosti práve tých mužov, ktorí to dieťatko splodili a dali ruky preč a ponechali tu maminu. A chcem vás poprosiť, milí kolegovia, či ste liberáli, konzervatívci, ja som konzervatívec. Chcem vás poprosiť, pristupujte k tejto téme aj k svojim oponentom citlivo, pretože toto je boľavá vec. Ja potraty považujem za hanbu civilizácie a považujem ju zároveň za otvorenú ranu. Sama som prišla spontánne o bábätko, možno nemalo ani centimeter, ale pre mňa to bolo dieťatko a ja som ho, nemohla som ho ani pochovať, pretože nebolo ani dostupné, ale v mojom srdci je a som rada, že sú aj také pomníky a dala som mu meno. Buďte citliví! Neviete, akých rán sa dotýkate aj vo svojom okolí, pretože ten milión štyristotisíc potratených detí zasiahol takmer všetkých ľudí na Slovensku. Ďakujem.
Hrnčiar, Andrej, podpredseda NR SR (2019-09-18):
Dve faktické poznámky. Nech sa páči, pán poslanec Simon.
M. Dzurinda, predseda vlády SR: (2002-03-21):
Toľko, pani poslankyňa.
Laššáková, Jana, podpredsedníčka NR SR (2015-12-02):
Ďakujem pekne, pán poslanec. Zaujmite miesto určené pre navrhovateľov. A teraz dávam slovo spravodajkyni, ktorú určil navrhnutý gestorský ústavnoprávny výbor, poslankyni Edite Pfundtner. Nech sa páči.
Blanár, Juraj, podpredseda NR SR (2021-11-04):
Pán navrhovateľ Šíbl.
Figeľ, Ján, podpredseda NR SR (2014-07-01):
Ďakujem pekne, vyhlasujem týmto, ešte chcete? Nech sa páči, takže ešte požiadal o slovo pán navrhovateľ Brixi. Nech sa páči.
Hrnčiar, Andrej, podpredseda NR SR (2019-05-16):
Otváram všeobecnú rozpravu. Do rozpravy som dostal jednu písomnú prihlášku od pána poslanca Stanislava Drobného. Nech sa páči. O slovo požiadal navrhovateľ, nech sa páči.
Hrušovský, Pavol, podpredseda NR SR (2010-12-02):
Hlasujeme, páni poslanci, o súhlase prerokovať zákon v treťom čítaní. (Hlasovanie.) 144 prítomných, 76 za, 68 nehlasovalo. Návrh sme schválili. Pristúpime k tretiemu čítaniu o návrhu skupiny poslancov. Otváram rozpravu. Pýtam sa, či sa chce niekto do rozpravy prihlásiť. Pán poslanec Beblavý.
Laššáková, Jana, podpredsedníčka NR SR (2013-09-03):
Teraz dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Milanovi Mojšovi. Nech sa páči, pán spravodajca, podajte spravodajskú informáciu.
Laššáková, Jana, podpredsedníčka NR SR (2014-11-08):
Pani poslankyňa Nachtmannová, nech sa páči.
Záhumenský, Marian, poslanec NR SR (2012-09-18):
Ďakujem pekne. Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre pôdohospodárstvo a životné prostredie, ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory vládny návrh zákona prerokujú do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Dajte, prosím, hlasovať.
Hort, Milan, podpredseda NR SR (2010-09-08):
Ďalej s faktickou poznámkou vystúpi pán poslanec Ľudovít Kaník, nech sa páči.
Danko, Andrej, podpredseda NR SR (2023-11-22):
Pán poslanec Kalivoda.
Pročko, Jozef, poslanec NR SR (2024-04-30):
Ďakujem veľmi pekne. Mne sa strašne páčilo, pani poslankyňa, ako ste apelovali na pána Gašpara a ako ste povedali, že apelujete na neho, aby ten výber bol naozaj spravodlivý. Ja len k tomu poviem, že Tibor vybral výborne do SIS, Tibor je šikovný. Ja som to nikdy nerobil a nikdy, nikdy by som to neurobil, aby som svoju rodinu niekde protežoval, lebo to je, to by ma ľudia zožrali, zožrali by ma. Pročko si dosadil svoju dcéru niekde. Vidíte, tu si protekčne, naozaj to bolo protekčné, Tibor, dosadil svojho syna do SIS a vy očakávate od nich, že budú naozaj v rámci spravodlivosti, v rámci rovnosti, v rámci cti a hlavne toho, že tí sudcovia by mali mať takú tú morálku, že tam dosadia niekoho, kto bude zastávať zákon, spravodlivosť. Ja som hlboko presvedčený, že zase to bude niekto, kto pôjde po ruke Robertovi Ficovi a všetkým tým, možno to bude sesternica niekoho. Tibor, nemáš nejakého sudcu v rodine? Máte, že? Dobre. Takže to je o tom, skončili, skončili sme na Slovensku s výberovými konaniami, ktoré by mali byť spravodlivé, a ideme to, ideme to rezať hlava-nehlava. Ja si myslím, že ľudia, ktorí nevolili vládnu koalíciu, to vidia. Ľudia, ktorí ju volili, im je to jedno. Im je jedno, že sesternica Tibora bude niekde na vysokom poste, že syn je v SIS. Im je to jedno, lebo to tak je, to je super. V normálnom, vyspelom štáte, keby si dosadil politik svojho syna na vysokú, vysokú funkciu, ktorá naozaj súvisí s bezpečnosťou štátu, tak ho tam zožerú. U nás? (Prerušenie vystúpenia časomerom.)
Šuteková, Miriam, poslankyňa NR SR (2021-05-11):
Ďakujem, kolegovia, za podporu. Som rada, že ste ako pochopili tú reč, ktorá v podstate bola len o tom, že otvoriť problémy. My ich tu nevyriešime a každý z vás, ktorý tu teraz hovorili, tak naozaj má veľa pravdy v tom, čo hovorí. A na pána kolegu Suju už nemôžem reagovať, nie je tu a bolo by to hlúpe.
Pčolinský, Peter, podpredseda NR SR (2023-02-17):
Pán spravodajca, evidujete, hej? Dobre. Ďakujem pekne. Jedna faktická poznámka. Pán poslanec Filip Kuffa.
Tomanová, Viera, poslankyňa NR SR (2011-09-09):
Ďakujem pekne. Pán poslanec Burian, ja ti chcem poďakovať za to, že si veľmi pragmaticky vystihol problémy a teda predpokladám, že v druhom treťom čítaní sa budeš ďaleko podrobnejšie venovať tým jednotlivým problémom a čo v skutočnosti znamenajú. Rozobral si problém a povedal si, čo to znamená pre podnikateľov. Ale treba povedať, že takisto Sociálna poisťovňa nie je pripravená na to, aby zvládala toto. A nielen Sociálna poisťovňa, ale taktiež si myslím ani daňové úrady a všetko ostatné okolo toho. V tejto chvíli si myslím, že sa dostaneme tam, kde sme sa dostali v roku 2004, to jest do situácie, kde tri roky, štyri roky, štyri roky po uplatnení reformy od 1. 1. 2004 a prijatím štyri-šesť-jednotky a ďalších právnych predpisov trvalo, kým sa Sociálna poisťovňa skonsolidovala a kým dokázala bežne vykonávať svoju agendu. Ďakujem za pozornosť.
T. Lebocký, poslanec: (2008-02-13):
Návrhom predloženého zákona, parlamentná tlač 486, sa menia a dopĺňajú aj iné zákony súvisiace so zriadením a činnosťou služby mýtnej polície a s výkonom oprávnení a povinností policajtov služby mýtnej polície na vymedzených úsekoch ciest. Takto to je konštatované v dôvodovej správe a myslím si, že je to aj určitá čiastočná aspoň, uznám, že čiastočná odpoveď na otázku alebo na názor prezentovaný pani kolegyňou Sabolovou. Práve preto, čo som tu uviedol hneď v úvode môjho vystúpenia si dovoľujem v záujme vylepšenia a vyprecizovania znenia niektorých ustanovení zákona č. 25/2007 Z. z o elektronickom výbere mýta za užívanie úsekov pozemných komunikácií a o zmene a doplnení niektorých zákonov predložiť štyri pozmeňujúce návrhy v nasledovnom znení a v nasledovnom rozsahu. Tie pozmeňujúce návrhy ste...
P. Hrušovský, podpredseda NR SR: (2001-12-06):
Pán poslanec Juriš položil pánu ministrovi Koncošovi otázku: „Aký je stav ovocinárskej výroby na Slovensku? Vzhľadom na vstup Slovenska do EÚ, aké opatrenia sa robia na podporu tohto odvetvia? Je porovnateľná podpora s okolitými krajinami, ktoré sa tiež usilujú o vstup do Európskej únie?“ Pán minister, môžete odpovedať. (Hlasy v pléne.) Prosím o pokoj, páni poslanci, v rokovacej sále. Pán minister, máte slovo. P. Koncoš, minister pôdohospodárstva SR: Pán predsedajúci, pani poslankyne, páni poslanci, chcem sa poďakovať v prvom rade pánu poslancovi Jurišovi za veľmi aktuálnu otázku, pretože, žiaľ, dovozy ovocia a takisto aj zeleniny sa výraznou mierou podieľajú na zhoršovaní obchodnej bilancie Slovenskej republiky s obchodom s poľnohospodárskymi výrobkami a potravinami. Je to dané aj tým, že v podstate po roku 1990 s rozpadom obchodných systémov a ich privatizáciou hlavne prostredníctvom holandských dražieb, ale rovnako aj s rozpadom obchodného systému ovocia a zeleniny, ovocinári stratili svoje odbytové cesty. Stratili odbytiská, a tým pádom sa jednoducho rozpadol celý trh s ovocím a zeleninou. Dotklo sa to osobitne plantáží a teda ovocných sadov, intenzívnych ovocných sadov, ktoré sa zdevastovali. (Hlasy v pléne.) Neviem, či môžem pokračovať?
P. Hrušovský, predseda NR SR: (2004-12-01):
(Hlasovanie.) 141 prítomných, 126 za, 10 proti, 5 sa zdržalo. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona. Pýtam sa pánov poslancov, či sa chce niekto prihlásiť do rozpravy. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru...
Zmajkovičová, Renáta, podpredsedníčka NR SR (2012-10-23):
Pán poslanec Mikloš.
Blanár, Juraj, podpredseda NR SR (2023-02-16):
Prezentujte sa a hlasujte o postúpení zákona do tretieho čítania. (Hlasovanie.) Prítomných 127 poslancov, za 65, proti 13, zdržali sa 48, nehlasoval 1. Konštatujem, že sme v treťom čítaní . Otváram rozpravu v rámci tretieho čítania. Má záujem niekto sa prihlásiť do rozpravy? Pani poslankyňa Marcinková, pán poslanec Kamenický. Ak sú to procedurálne, tak tie teraz nemôžeme, až po hlasovaní. Takže konštatujem, že nikto sa neprihlásil do rozpravy, preto vyhlasujem rozpravu za uzavretú. Pani spravodajkyňa, uveďte záverečné hlasovanie.
Hrnčiar, Andrej, podpredseda NR SR (2019-05-09):
Ďakujem. Končím dnešný rokovací deň. Pokračujeme zajtra o 9.00 hodine. (Prerušenie rokovania o 19.01 hodine.)
Pčolinský, Peter, poslanec NR SR (2016-11-22):
Ďakujem pekne. Vážený pán predsedajúci, vážení kolegovia, milí hostia, ja budem veľmi stručný. Nakoľko téme poisťovníctva sa trošku venujem, mám nejaké skúsenosti, tak veľmi stručne sa len k tomu vyjadrím. Už to tu bolo spomínané, ten 8-percentný odvod jednoznačne zvýši náklady poisťovní na jednotlivé, jednotlivé druhy poistení. Jednak tým pádom bude zvýšený odvod do tých zaisťovní, to bezpochyby. Ale v konečnom dôsledku, čo mne je veľmi ľúto, bude ten odvod premietnutý do ceny poistenia. Síce, pán minister, hovoríte, že bude sa to týkať len nových zmlúv, nových produktov, ale pri mnohých tých produktoch netýka sa to PZP, ale napríklad pri havarijnom poistení častokrát, častokrát ľudia menia tú poisťovňu kvôli lepšej cene a tak ďalej a obávam sa, že aj človek, ktorý je dlhé roky v jednej poisťovni a z nejakých komerčných dôvodov chce vypovedať zmluvu a uzavrieť ju nanovo v tej istej poisťovni, tak jednoducho ten odvod sa mu premietne do tej ceny. Je, myslím si, že naivné si myslieť, že poisťovne to budú hradiť, tie zvýšené náklady, zo svojho zisku, je to úplný, to je taká fantazmagória, že z nejakého zisku a z viacerých zložiek, ktoré ony majú. Mnohí predstavitelia poisťovní a poistní matematici, s ktorými som sa bavil, napríklad včera naposledy s poistným matematikom jednej, myslím, že druhej, tretej najväčšej poisťovne na Slovensku, a ten mi povedal, že oni už na tom pracujú, jednoducho sa to premietne do ceny toho poistenia. Čiže v konečnom dôsledku tento návrh síce prinesie nejaké finančné prostriedky pre protipovodňovú ochranu, protipovodňové opatrenia, ak som správne pochopil, len povedzme si na jednej strane, koľko percent územia dnes patrí medzi tie záplavové oblasti, resp. tam, kde je nutné robiť tie protipovodňové opatrenia. Je to mizivé percento v porovnaní s tým, koľko percent územia obyvateľov bude musieť platiť. Si predstavte obyvateľa košického sídliska KVP, ktorý živelnou pohromou bude tak v televízii maximálne a on vlastne má platiť nejaké protipovodňové opatrenia. Ja si myslím, že to ten presun tých finančných prostriedkov odtiaľ tam mi veľmi logiku nedáva vzhľadom na to rozloženie územia, ale každopádne najväčší problém vidím v tom, že zaplatí to, zaplatí to občan. To nie je nejaký teraz môj populizmus, ale to je holý fakt, jednoducho tá cena bude premietnutá do ceny poistenia, poisťovne v žiadnom prípade to nebudú platiť z vlastného zisku. V živote to nerobili, ani to robiť nebudú. Asi toľko. Ďakujem pekne.
Vons, Peter, poslanec NR SR (2023-06-28):
Pán predseda, keďže sme hlasovali o pozmeňujúcich návrhoch zo spoločnej správy a pozmeňujúcom návrhu, ktorý odznel v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
Procházka, Radoslav, poslanec NR SR (2011-06-02):
Ospravedlňujem sa. Prepáčte.
Érsek, Árpád, minister dopravy a výstavby SR (2017-10-19):
Ďakujem za otázku, pán minister. Vážený pán predseda, podpredsedovia, panie poslankyne, páni poslanci, ďakujem za otázku. Ministerstvo životného prostredia Slovenskej republiky splní, plní úlohy v oblasti environmentálnych záťaží na Slovensku v zmysle Štátneho programu sanácie environmentálnych záťaží, ŠPS, schváleného vládou Slovenskej republiky v roku 2016 a ’21, ktorý je strategickým plánom, plánovacím dokumentom pre túto oblasť, určuje rámcové úlohy a postupné znižovanie negatívnych vplyvov environmentálnych záťaží na zdravie človeka a životné prostredie. ŠPS je vypracovaný v súlade s programom opatrení Vodného plánu Slovenska. Ministerstvo životného prostredia Slovenskej republiky sa intenzívne zaoberá s problematikou environmentálnych záťaží, ktorá patrí medzi priority rezortu. V súčasnosti má ministerstvo schválenú jednu žiadosť o environmentálny finančný príspevok z Operačného programu Kvalita životného prostredia na projekt Geologický prieskum vybraných pravdepodobných environmentálnych záťaží, predmetom ktorého je prieskum 55 kontaminovaných lokalít. Ďalšia žiadosť na nenávratný finančný príspevok bola schválená Štátnemu geologickému ústavu Dionýza Štúra na monitorovanie 87 lokalít s environmentálnymi záťažami. Ďalšie tri žiadosti o nenávratný finančný príspevok na sanáciu deviatich environmentálnych záťaží boli podané v júli 2017 a momentálne sú predmetom hodnotenia zo strany riadiaceho orgánu. Ďalších šesť žiadostí na sanáciu je v procese prípravy, jednou zo žiadostí je aj žiadosť na sanáciu Vrakunskej skládky. V súčasnosti prebiehajú 4 verejné obstarávania na výber zhotoviteľov geologických úloh, Sanácia vybraných environmentálnych záťaží v Slovenskej republike I – 18 lokalít, Sanácia vybraných environmentálnych záťaží Slovenskej republiky II – päť lokalít, Sanácia environmentálnej záťaže Bratislava – Vrakuňa – Vrakunská skládka, skládka CHZJD – SK/EZ/B2/136, Odborný geologický dohľad pri sanácii environmentálnych záťaží na vybraných lokalitách Slovenskej republiky I. Ministerstvo životného prostredia Slovenskej republiky plní úlohu vyplývajúce zo zákona č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov, podáva na príslušné okresné úrady v sídle kraja návrhy na začatie konania a určení povinnej osoby, napríklad skládka Vrakuňa, predkladá na rokovanie vlády návrhy o určení príslušného ministerstva v prípade, ak bolo zastavené konanie o určenie povinnej osoby, predkladá schválenie, predkladá na schválenie návrhy plánov prác na odstránenie environmentálnych záťaží na lokalitách, kde bolo určené ako príslušné ministerstvo. V lokalitách, na ktorých bolo Ministerstvo životného prostredia Slovenskej republiky určené za povinnú osobu na odstránenie environmentálnej záťaže, sú riešené na základe prioritizácie rizika, ktoré lokalita predstavuje pre zdravie ľudí a životné prostredie. Mimoriadna pozornosť sa venovala najmä projektu sanácie Vrakunskej skládky. Skončil som.
Pivková, Alexandra, poslankyňa NR SR (2020-09-22):
Vážený pán predsedajúci, vážené panie poslankyne, páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona (tlač 220). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Frešo, Pavol, poslanec NR SR (2014-11-09):
Ďakujem veľmi pekne, pani predsedajúca. Už pri minulom vystúpení pána ministra mi napadlo, a teraz pán kolega Matovič to prakticky dokázal, že ono to nie je celkom už tak, ako to voľakedy bývalo, že páni zo strany SMER prečítajú to, čo im napíšu, a potom všetci proste budú ticho v opozícii. No a jednoducho o reálnych číslach, keď sa dajú na stôl, no tak sa dá debatovať. To sa nedá celkom dobre zvaliť na to, čo tu skúšajú niektorí možnože amatérski humanitne vzdelaní ľudia, ale proste poriadni ľudia, vzdelaní. A to si dovolíme oprieť o pána ministra financií, ktorý hovorí, že vydáva to vystúpenie, vystupuje človek, ktorý absolvoval štúdium na matematicko-fyzikálnej fakulte. A verte mi, odtiaľ boli ľudia, ktorí mňa učili na elektrofakulte. A znamená to, že to ich vzdelanie veľmi dobre sme si vážili, takže číslam rozumejú. A sa netvária, že sa to dá len tak ľahko zhodiť zo stola, a nie preto, že sme študovali niečo, kde matematika bola, ale jednoducho preto, že by nás do tej školy nezobrali, keby sme nevedeli pár čísiel spočítať, to vás ubezpečujem. Takže, pán minister, ja vás vyzvem, máte tam aj kolegu rovno ministra financií, pán minister Vážny, úplne pokojne zoberte tie isté čísla, čo uviedol pán kolega Matovič, ukážte, kde tam je chyba, a poďme to spočítať. Je to skutočne len ako obyčajná hypotéka. A pár z nás tú hypotéku hádam dokáže vyrátať. Máte ideálnu šancu mu tie argumenty vyvrátiť. Ale porosím vás, buďme takí, že poďme číslo po čísle, ja si pripravím kalkulačku. A ubezpečujem vás, že to bude jedna korektná normovaná debata, kde vyrátate teda skutočne, v čom sa kolegovia mýlia. A majte úprimnosť rovno pred celým národom. A tak sa potom naozaj dopracujeme ku pravde, aj k tej pravde, kde je vývar 1 mil. z cétečka v Piešťanoch, ale aj k tej pravde, že kto sa v tomto prípade mýli. Je to jednoduché, normálne rozum do hrsti. A nenechajte sa vyrušovať krikľúňmi, ktorí teda naozaj tvrdia, že čísla sú všelijaké iné. Poďme na to číslo po čísle. Igor, vy takisto majte pevné nervy. To sa dá normálne uhrať.
Číž, Miroslav, podpredseda NR SR (2015-10-02):
Ďakujem za správu. Otváram všeobecnú rozpravu. Pýtam sa, teda písomne som prihlášku do rozpravy nedostal, tak sa pýtam, kto sa hlási do rozpravy ústne? Neregistrujem žiadneho pána poslanca. (Reakcia navrhovateľa: Ja som sa už prihlásil. ) Takže máte slovo. Ako jediný prihlásený do rozpravy je pán navrhovateľ. Uzatváram možnosť prihlásiť sa do rozpravy. Máte slovo.
Grendel, Gábor, podpredseda NR SR (2020-11-25):
Vyhlasujem rozpravu teraz za skončenú. Chce zaujať stanovisko pán navrhovateľ? Áno, nech sa páči.
Faič, Vladimír, poslanec NR SR (2021-05-10):
Ďakujem pekne. Budem vecný, pani ministerka. Áno, pamätám si, že v roku 2017 sa hovorilo o tom, že bude treba pristúpiť k nejakej väčšej racionalite a efektívnosti celej verejnej správy. Ale vy si tiež musíte pamätať, že aj, pani ministerka, vy si tiež budete pamätať, že sa podmienili všetky kroky, ktoré vtedy smerovali aj k novej súdnej mape, podmieňovali komplexným posúdením celej verejnej správy z hľadiska aj regionálnej, aj miestnej samosprávy a, samozrejme, aj štátnej správy. Ale toto, ako, akým spôsobom vy pristupujete k novej súdnej mape, a to nie je len môj názor, ale to je aj kolegov z výboru pre verejnú správu, celej koalície, je naozaj mimo celého systému verejnej správy. A verejná správa a v ňom aj súdne okresy boli či už za Rakúsko-Uhorska, Uhorska, Prvej republiky alebo všetkých, ako, ako fungovali na tomto území, tak boli ponímané komplexne. Toto je ten problém, ktorý možno vám vyčítajú aj kolegovia z koalície vo vzťahu k verejnej správe ako celému systému. A aj pokiaľ sa týka vôbec vnímania celej, celej veci, no ani celý klub ZA ĽUDÍ tu nie je, z OĽANA nikto, zo SaS-ky sú tu niektorí kolegovia, ktorí teda vystupujú a hovoria o tom, pretože chcú posilniť tú pozíciu, keď sa teda dohodli na tom, že chcú položiť Igora Matoviča. A to sa, samozrejme, aj podarilo, preto majú z OĽANA ten vlažný vzťah ku vám. A niektoré, niektoré veci sú naozaj vecné, nie sú... (Prerušenie vystúpenia časomerom.)
Paška, Pavol, predseda NR SR (2013-03-14):
Pani poslankyňa Mezenská.
Zmajkovičová, Renáta, podpredsedníčka NR SR (2013-06-25):
Pán poslanec Viskupič, chcete reagovať? (Reakcia poslanca.) Nech sa páči. Zapnite, prosím vás, pána poslanca Viskupiča.
M. Číž, podpredseda NR SR: (2007-10-23):
Ja časť z toho, čo som vám chcel povedať, povedala pani Gabániová. Dúfam, že ste ju dobre počúvali, ale niektoré veci ma ako právnika privádzajú naozaj do situácie, keď, odpustite, páni kolegovia, že nedodržujem zásadu, že reagovať na čisto účelové a čisto politické vystúpenia nebudeme. Ale, pán kolega, to vám ušlo, že dokonca aj súčasťou ústavných princípov je zákaz exekuovania verejného majetku. To váš vzťah k verejnému majetku je taký, aký je. Veď za vás aj za vášho fungovania boli pokusy exekuovať dokonca budovu ministerstva financií a toho celého. To je známe. Čiže na to reagovať netreba. Tam vieme, čoho ste schopný, ako vnímate verejný majetok, naozaj máme dramaticky odlišný pohľad na tieto veci. Po ďalšie. Ja s úžasom sledujem neschopnosť odlíšiť elementárnu a zásadnú vec, veď predsa hovoríme o kategórii privatizácie verejných peňazí a osobitosti ich spravovania. Toto, čo tu tárame a čo má súvisieť akože s trhom a právom na zisk a podobnými nezmyslami, to je nepochopiteľné, že úroveň parlamentu musí znášať opakovane už po niekoľkýkrát desiatky hodín podobné dookola sa točiace podľa mňa nezmysly a že myslím, ale v tomto smere už verejnosť pozná naše stanoviská a nejako ich zodpovedne vyhodnotí. Takže potom darmo nás vyzývate, aby sme s týmto diskutovali. To nemá význam. Jednoznačne a zásadne sme sa k tomu vyjadrili. Ja už neviem, čo viacej k tomu povedať. Otázka Ústavného súdu, pán kolega, veď je obrovský problém s prejudizizáciou rozhodnutí Ústavného súdu. Nikto nevie, ako Ústavný súd rozhodne. Je to veľmi zložité a nemáme možnosť predbežne riešiť túto otázku. Jednoducho vzniká ten stav, ktorý je. O tom sa treba baviť a hľadať možné riešenia, lebo naozaj nevieme, čo je a bude, alebo nebude protiústavné a, bohužiaľ, je taký mechanizmus, aký je.
Pellegrini, Peter, podpredseda NR SR (2024-02-08):
Pani poslankyňa tu nie je, nemôže dať námietku.
Glváč, Martin, podpredseda NR SR (2017-12-05):
Pán poslanec Baránik.
V. Mazúrová, poslankyňa: (2009-06-26):
V súlade s § 12 ods. 5 zákona č. 553/2002 Z. z. o sprístupnení dokumentov o činnosti bezpečnostných zložiek štátu v rokoch 1939 až 1989 a o založení Ústavu pamäti národa a o doplnení niektorých zákonov, zákon o pamäti národa v znení neskorších predpisov, 11. mája 2009 predložil Ústav pamäti národa výročnú správu o svojej činnosti za rok 2008 Národnej rade Slovenskej republiky. Predseda Národnej rady Slovenskej republiky svojím rozhodnutím z 11. mája 2009 č. 1098 pridelil Výročnú správu o činnosti Ústavu pamäti národa (tlač 1060) na prerokovanie Výboru Národnej rady Slovenskej republiky pre ľudské práva, národnosti a postavenie žien s tým, že výbor podá Národnej rade správu o výsledku prerokovania uvedeného materiálu a pripraví návrh uznesenia Národnej rady Slovenskej republiky. Výbor v súlade s citovaným rozhodnutím predsedu Národnej rady Slovenskej republiky rokoval o Výročnej správe o činnosti Ústavu pamäti národa na svojej 48. schôdzi 4. júna 2009 za prítomnosti predsedu Správnej rady Ústavu pamäti národa pána Ivana Petranského. Výbor uznesením zo 4. júna 2009 č. 205 Výročnú správu o činnosti Ústavu pamäti národa zobral na vedomie a odporúčal Národnej rade Slovenskej republiky ju zobrať taktiež na vedomie. Pán predsedajúci, otvorte, prosím, rozpravu.
Jurinová, Erika, podpredsedníčka NR SR (2015-03-17):
Na vaše vystúpenie, pán poslanec, bude reagovať jeden pán poslanec. Uzatváram možnosť prihlásiť sa s faktickou poznámkou. Nech sa páči, pán poslanec Érsek.
M. Hort, podpredseda NR SR: (2010-02-02):
Otváram všeobecnú rozpravu. Nemám žiadnu písomnú prihlášku, a preto sa pýtam, kto sa chce do rozpravy prihlásiť ústne. Pán poslanec Viliam Novotný, predseda zdravotníckeho výboru, ako jediný. Uzatváram možnosť prihlásiť sa do rozpravy ústne a slovo má pán poslanec Novotný. Nech sa páči.
G. Gál, poslanec: (2003-01-15):
Na tajné hlasovanie o návrhu na voľbu viceprezidenta Prezídia a členov Prezídia Fondu národného majetku Slovenskej republiky bolo vydaných a poslanci si osobne prevzali 130 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu viceprezidenta Prezídia a členov Prezídia Fondu národného majetku Slovenskej republiky odovzdali všetci poslanci hlasovacie lístky. Zo 130 odovzdaných hlasovacích lístkov boli 2 neplatné. Zo 128 platných hlasovacích lístkov overovatelia zistili, že pri voľbe Daniela Végha hlasovalo za 99 poslancov, proti 8 poslancov, zdržalo sa 21 poslancov, Juraja Plechla hlasovalo za 96 poslancov, proti 9 poslancov, zdržalo sa 23 poslancov, Mikuláša Kačaljaka hlasovalo za 100 poslancov, proti 6 poslancov, zdržalo sa 22 poslancov, Milana Krajniaka hlasovalo za 98 poslancov, proti 7 poslancov, zdržalo sa 23 poslancov, Stanislava Janotu hlasovalo za 96 poslancov, proti 7 poslancov, zdržalo sa 25 poslancov, Františka Stana hlasovalo za 99 poslancov, proti 7 poslancov, zdržalo sa 22 poslancov. Na voľbu viceprezidenta Prezídia a členov Prezídia Fondu národného majetku Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli zvolení do funkcie viceprezidenta Prezídia a členov Prezídia Fondu národného majetku Daniel Végh, Juraj Plechlo, Mikuláš Kačaljak, Milan Krajniak, Stanislav Janota a František Stano. Ďakujem pekne za pozornosť.
Laššáková, Jana, podpredsedníčka NR SR (2013-12-04):
Pán poslanec, chvíľočku, poprosím vás, páni poslanci, počúvajme sa. Nech sa páči, pán poslanec. Pokračujte.
Bugár, Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 141 poslancov, za 114, zdržalo sa 26, 1 nehlasoval. Návrh sme schválili. Ďalej.
Hrnčiar, Andrej, podpredseda NR SR (2019-05-20):
Pýtam sa, či sa chce prihlásiť niekto do rozpravy ústne. Do rozpravy, nech sa páči, pán poslanec Goga.
Počiatek, Ján, poslanec NR SR (2011-04-06):
Ďakujem za slovo. No nejdem komentovať tie ekonomické nezmysly, ktoré tu boli prednesené, ale zareagujem na niekoľko vecí. Jednou z vecí, ktoré ste tu vytkli, že vianočné dôchodky sú akýsi populistický akt. Tak vás potom vyzývam, aby ste sa skúsili v koalícii dohodnúť, ako tento inštrument vnímate, pretože všimol som si v rozpočte, že to plánujete nielen na tento rok, ale aj na ďalšie roky. Takže som zvedavý, ako na to zareagujete pri zostavovaní rozpočtu. Ďalšia vec, čo sa týka toho zadlženia. Neviem, či si vy úplne uvedomujete, že keby ste nezvýšili dane, odvody a poplatky, čo ste vy sami vyčíslili, že má zhruba prínos na príjmovej stránke rozpočtu 770 mil. eur, tak by deficit v tomto roku bol ešte vyšší, ako bol ten v minulom roku. Čiže jediné, o čo ste vy znížili deficit oproti nám, je to, že ste to vybrali od ľudí. To znamená, že zadlženie, ktoré by narástlo v tomto roku, by bolo ešte vyššie, keby ste to neboli vybrali od ľudí, o čo ste im, samozrejme, znížili disponibilné príjmy. Ďalšia poznámka, korektúra. Nezačínali sme s 28 % v pomere k HDP dlhu. Pozrite si štatistiku Eurostatu. Dostali sme sa my práve za našej vlády na historicky najnižšiu úroveň zadlženia, na úroveň 28 %, ale to bolo až v druhom alebo treťom roku vládnutia. Z čoho financovať zníženie DPH, to sa dozviete veľmi rýchlo, pretože prichádzame s jasnou a korektnou a zmysluplnou alternatívou. A to je dodanenie bánk. A ešte jedna zaujímavá vec. Keď vy hovoríte, že my sme zadlžili Slovensko o tie stovky miliárd, tak vám hovorím, že vy, vaša vláda zadlží Slovensko len v tomto roku o ďalších 100 mld. A je predpoklad podľa toho, čo máte v rozpočtoch, že to bude za súhrnné štyri roky 400 mld. Takže tu nerobte chytrého, pretože vy budete na tom ešte horšie. (Potlesk.)
Glváč, Martin, podpredseda NR SR (2017-06-14):
Ďakujem. S faktickou poznámkou nikto. Ukončujem možnosť prihlásenia sa a vyhlasujem rozpravu za skončenú. Chce k rozprave zaujať stanovisko navrhovateľ? Nie je tomu tak. Spravodajca? Nie je tomu tak. Poprosím, pán spravodajca, o termín hlasovania, keďže neboli. Asi dnes o jedenástej?
Šimečka, Michal, podpredseda NR SR (2024-06-14):
Ďakujem veľmi pekne a otváram všeobecnú rozpravu, do ktorej sa prihlásil pán poslanec Viskupič ako navrhovateľ. Nech sa páči.
Laurenčík, Milan, podpredseda NR SR (2022-05-04):
Ďakujem, pán minister. Prosím, zaujmite miesto pre navrhovateľov. Ja teraz dám slovo členke výboru pre verejnú správu a regionálny rozvoj pani poslankyni Martine Brisudovej, aby informovala Národnú radu o výsledku prerokovania návrhu vlády vo výbore. Nech sa páči, pani poslankyňa, máte slovo.
L. Žitňanská, poslankyňa: (2008-02-12):
Chcem povedať pre poriadok a pre záznam moje stanovisko aj stanovisko nášho klubu. Myslím si, že Trestný poriadok ako kódex by sa nemal meniť v druhom čítaní ako čl. II novelou prednesenou tu v pléne. Myslím si, že to o kvalite legislatívy nesvedčí. Myslím si, že zásadné systémové zmeny do organizácie a pôsobnosti justície by sa v rámci druhého čítania novelami prednesenými v pléne robiť nemali. Myslím, si, že takéto zásahy by sa nemali robiť navyše novelami „prilepenými“ k návrhu zákona, s ktorým nejako nesúvisia, pretože to o kvalite legislatívy nesvedčí. Myslím si a táto debata ukazuje, že tu je o čom debatovať a je to legitímna debata, ale myslím si, že by sme ju mali viesť v rámci riadneho legislatívneho procesu o novele Trestného poriadku. Myslím si, že pán poslanec Kovarčík predkladá túto novelu už druhýkrát. Medzičasom už tu mohla byť predložená riadne aj pánom poslancom Kovarčíkom, nehovoriac o tom, že pokiaľ vláda má záujem sa touto otázkou zaoberať, už mohla túto novelu predložiť. Preto ani ja, ani náš klub nemôže podporiť takúto zmenu Trestného poriadku. Ďakujem pekne.
M. Číž, podpredseda NR SR: (2007-12-06):
Ďalšou vyžrebovanou otázkou je otázka pod č. 6, je otázka, ktorú položila pani poslankyňa Ágnes Biró a to ministrovi vnútra Slovenskej republiky a podpredsedovi vlády SR Robertovi Kaliňákovi a otázka znie: „Prepúšťaním odborných pracovníkov zo štátnych archívov MV SR sa poruší čl. 43 a 44 Ústavy SR, nakoľko sa obmedzí prístup a ohrozí sa ochrana národného kultúrneho dedičstva, čo tieto pamäťové inštitúcie spravujú. V koncepcii rozvoja štátnych archívov zriadených MV SR s výhľadom do roku 2015 ste plánovali, naopak, zvýšenie počtu funkčných miest archivárov, prosím, vysvetlite toto nelogické, zmätočné a riskantné počínanie rezortu.“ Odpovedať bude v zastúpení neprítomného ministra Kaliňáka pán minister František Kašický, má slovo. Poprosím oznámiť ukončenie odpovede. Máte slovo, pán minister. F. Kašický, minister obrany SR: Vážený pán predsedajúci, vážená pani poslankyňa, ctené dámy, vážení páni, minister vnútra Slovenskej republiky rovnako ako všetci členovia vlády dostal úlohu uznesením vlády Slovenskej republiky č. 856 z 11. októbra 2006, ktoré ho zaviazalo znížiť plánovaný počet zamestnancov rozpočtovej kapitoly Ministerstva vnútra Slovenskej republiky o 20 %. So znížením počtu zamestnancov sa, samozrejme, uložilo znížiť i rozpočet prostriedkov určený na platy zamestnancov. Vážená pani poslankyňa, iste i vám je známa skutočnosť, že Slovenská republika sa zaviazala pred prechodom slovenskej meny na euro splniť Maachstritské kritériá, ktoré majú nepriaznivý dopad na výdavky vo verejnej správe. Napriek vyššie uvedeným skutočnostiam sa minister vnútra vážne zaoberal situáciou slovenských archívov. Ministerstvo vnútra v žiadnom prípade nepodceňuje situáciu, ktorá je v archívoch a rozhodlo o diferencovanom plnení uznesenia vlády pri zachovaní celkového objemu zníženia. Vedenie ministerstva preto rozhodlo, že znižovanie plánovaného počtu zamestnancov v štátnych archívoch bude výrazne nižšie, ako je limit určený pre celý rezort. Pritom nevylučuje, že v budúcnosti pri priaznivom vývoji štátneho rozpočtu Slovenskej republiky ministerstvo vnútra využije disponibilné zdroje na podporu a rozvoj archívov v duchu vami spomínanej koncepcie. Ďakujem za pozornosť. Pán predsedajúci, skončil som